1. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 331 της 27/29 Σεπτ. 1973 (ΦΕΚ Α΄ 257) Περί καθορισμού των επαγγελματικών δικαιωμάτων των αποφοίτων των Τμημάτων Τεχνολόγων Τροφίμων Φυτικής προελεύσεως, Τεχνολόγων Τροφίμων Ζωϊκής προελεύσεως, Φυτοτεχνολόγων, Ζωοτεχνολόγων, Τεχνολόγων Γεωργικών Μηχανών και Αρδεύσεων των Σχολών Τεχνολογίας Τροφίμων και Γεωπονίας των ΚΑΤΕ Έχοντες υπόψει: 1.Το άρθρ. 39 του Ν.Δ. 652/1970 «περί Κέντρων Ανωτέρας Τεχνικής Εκπαιδεύσεως». 2.Την υπ’ αριθ. 628/1973 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ επί του Προγραμματισμού και Κυβερνητικής Πολιτικής, Εθνικής Παιδείας και Θρησκευμάτων και Εθνικής Οικονομίας, απεφασίσαμεν και διατάσσομεν: Επαγγελματικά δικαιώματα Άρθρ.1.-Εις τους πτυχιούχους των Κέντρων Ανωτέρας Τεχνικής Εκπαιδεύσεως (Κ.Α.Τ.Ε.) Τεχνολογίας Τροφίμων και Γεωπονίας, ήτοι Τεχνολόγους Τροφίμων Φυτικής προελεύσεως, Τεχνολόγους Τροφίμων Ζωϊκής προελεύσεως, Φυτοτεχνολόγους, Ζωοτεχνολόγους, Τεχνολόγους Γεωργικών Εκμεταλλεύσεων και Τεχνολόγους Γεωργικών Μηχανών και Αρδεύσεων, παρέχονται τα υπό των επομένων άρθρων καθοριζόμενα κατ’ ειδικότητα, επαγγελματικά δικαιώματα. Τεχνολόγοι Τροφίμων Φυτικής Προελεύσεως Άρθρ.2.-1.Οργάνωσις και λειτουργία εργοστασιακών εγκαταστάσεων βάσει σχεδίων εκπονηθέντων υπό αρμοδίων τεχνικών πανεπιστημιακής στάθμης και υπό τον έλεγχο αυτών. 2.Παροχή βοηθητικής εργασίας υπό την καθοδήγησιν αρμοδίων τεχνικών πανεπιστημιακής στάθμης, δια την σύνταξιν προγραμμάτων κατασκευής παντοειδούς εκτάσεως έργων, δια βιομηχανικήν επεξεργασίαν και τυποποίησιν τροφίμων. 3.Επίβλεψις εκτελέσεως εγκαταστάσεων ως ανωτέρω υπό την εποπτείαν και τον έλεγχον αρμοδίων τεχνικών πανεπιστημιακής στάθμης. 4.Διεύθυνσις των εργασιών Τμήματος εργοστασίου παραγωγής τυποποιημένων τροφίμων. 5.Προπαρασκευή και επιβοήθησις εις εργαστηριακάς εργασίας και εργασίας ελέγχου τροφίμων. Τεχνολόγοι Τροφίμων Ζωϊκής Προελεύσεως Άρθρ.3.-1.Οργάνωσις και λειτουργία εργοστασιακών, εγκαταστάσεων, βάσει σχεδίων εκπονηθέντων υπό αρμοδίων τεχνικών πανεπιστημιακής στάθμης και υπό τον έλεγχο αυτών. 2.Παροχή βοηθητικής εργασίας, υπό την καθοδήγησιν αρμοδίων τεχνικών πανεπιστημιακής στάθμης, δια την τεχνικήν σύνταξιν προγραμμάτων κατασκευής οιασδήποτε εκτάσεως έργων δια βιομηχανοποίησιν ζωϊκών τροφίμων. 3.Επίβλεψις εκτελέσεως εγκαταστάσεων, ως ανωτέρω, υπό την καθοδήγησιν των ως άνω αναφερομένων επιστημόνων. 4.Διεύθυνσις των τεχνικών εργασιών Τμήματος Εργοστασίου επεξεργασίας τροφίμων. 5.Προπαρασκευή και επιβοήθησις εις εργαστηριακάς εργασίας και εργασίας ελέγχου τροφίμων. Φυτοτεχνολόγοι Άρθρ.4.-1.Παροχή βοηθητικής εργασίας, υπό την καθοδήγησιν επιστημόνων πανεπιστημιακής στάθμης, δια την εκπόνησιν μελετών και προγραμμάτων γεωργικής αναπτύξεως. 2.Εφαρμογή πάσης φύσεως μελετών και προγραμμάτων γεωργικής αναπτύξεως και ερευνών, εκπονηθέντων υπό αρμοδίων γεωτεχνικών πανεπιστημιακής στάθμης και υπό τον έλεγχο αυτών. Ζωοτεχνολόγοι Άρθρ.5.-1.Παροχή βοηθητικής εργασίας, υπό την καθοδήγησιν επιστημόνων πανεπιστημιακής στάθμης, δια την εκπόνησιν μελετών και προγραμμάτων πτηνοτροφικής αναπτύξεως και ερευνών. 2.Εφαρμογή πάσης φύσεως μελετών και προγραμμάτων κτηνοτροφικής αναπτύξεως και ερευνών, εκπονηθέντων υπό επιστημόνων πανεπιστημιακής στάθμης και υπό τον έλεγχο αυτών. (Μετά την σελ. 516,546) Σελ. 516,601 Τεύχος 503-Σελ. 111 616 Επαγ/κά Δικ/τα Αποφοίτων Ανώτερης Τεχνικής και Τεχ/κής Εκπ/σης (ΚΑΤΕ-ΤΕΙ) 32.Ε.λ.1 Τεχνολόγοι Γεωργικών Εκμεταλλεύσεων Άρθρ.6.-1.Παροχή βοηθητικής εργασίας, υπό την καθοδήγησιν Επιστημόνων πανεπιστημιακής στάθμης, δια την κατάρτισιν προγραμμάτων οργανώσεως και διαχειρίσεως γεωργικών εκμεταλλεύσεων. 2.Εφαρμογή προγραμμάτων οργανώσεως και διαχειρίσεως γεωργικών εκμεταλλεύσεων, υπό την εποπτείαν και τον έλεγχον επιστημόνων πανεπιστημιακής στάθμης. Τεχνολόγοι Γεωργικών Μηχανημάτων Άρθρ.7.-1.Παροχή βοηθητικής εργασίας, υπό την καθοδήγησιν επιστημόνων πανεπιστημιακής στάθμης, δια την έρευναν, σχεδίασιν και έλεγχον γεωργικών μηχανημάτων και εγκαταστάσεων. 2.Εφαρμογή προγραμμάτων αξιοποιήσεως, λειτουργίας και συντηρήσεως γεωργικών μηχανημάτων υπό την εποπτείαν και τον έλεγχον επιστημόνων πανεπιστημιακής στάθμης. Δικαίωμα διδασκαλίας Άρθρ.8.-Οι περί ων το άρθρ. 1 του παρόντος πτυχιούχοι των Κ.Α.Τ.Ε. μετά πενταετίαν από της λήψεως του πτυχίου εκ της οικείας Σχολής, δύνανται να διδάσκουν, αναλόγως της ειδικότητός των, εις Κέντρα Γεωργικής Εκπαιδεύσεως, Μέσας Σχολάς και εις εργαστήρια των Κέντρων Ανωτέρας Τεχνικής Εκπαιδεύσεως. Εις τους Ημετέρους επί της Εθνικής Παιδείας και Θρησκευμάτων και Εθνικής Οικονομίας (Τομέας Γεωργίας) Υπουργούς, ανατίθεμεν την δημοσίευσιν και εκτέλεσιν του παρόντος Πρ.Δ/τος.